pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร  มหาวัชรราชธิดา ทรงติดตามการดำเนินงานโครงการกำลังใจฯ เรือนจำกลางนครศรีธรรมราช
วันอังคารที่ 6 สิงหาคม 2562
สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร  มหาวัชรราชธิดา ทรงติดตามการดําเนินงานโครงการกําลังใจฯ เรือนจํากลางนครศรีธรรมราช
สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชรมหาวัชรราชธิดา ทรงติดตามการดําเนินงานโครงการกําลังใจฯ เรือนจํากลางนครศรีธรรมราช
เมื่อวันจันทร์ที่ ๕ สิงหาคม ๒๕๖๒ เวลา ๑๓.๔๕ น. สมเด็จพระเจ้าลูกเธอ เจ้าฟ้าพัชรกิติยาภา
นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จไปทรงติดตามโครงการกําลังใจ
ในพระดําริ พระเจ้าหลานเธอพระองค์เจ้าพัชรกิติยาภา โดยมีนายสมศักดิ์ เทพสุทิน รัฐมนตรีว่าการ
กระทรวงยุติธรรม ศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงยุติธรรม
พันตํารวจเอก ณรัชต์ เศวตนันทน์ อธิบดีกรมราชทัณฑ์ นายจําเริญ ทิพญพงศ์ธาดา
ผู้ว่าราชการจังหวัดนครศรีธรรมราช นายธีรพล พรแก้ว ผู้พิพากษาหัวหน้าศาลจังหวัดนครศรีธรรมราช
พร้อมด้วยหัวหน้าหน่วยงานในจังหวัดนครศรีธรรมราช เจ้าหน้าที่ และผู้แทนภาคส่วนในพื้นที่
ร่วมรับเสด็จ ณ เรือนจํากลางนครศรีธรรมราช อําเภอพระพรหม จังหวัดนครศรีธรรมราช
โอกาสนี้ เสด็จทรงวางพวงมาลัยด้านหน้าพระพุทธรูปปางประทานพร เสด็จทรงเปิดแพรคลุมป้ายอาคาร
“หลารวมใจ” ซึ่งเรือนจํากลางนครศรีธรรมราช ได้ก่อสร้างขึ้นเพื่อใช้เป็นสถานที่จัดฝึกอบรมและสัมมนาข้าราชการ
และเจ้าหน้าที่เพื่อสร้างองค์ความรู้และการพัฒนาศักยภาพบุคลากรในด้านต่าง ๆ
จากนั้นเสด็จทรงปลูกต้นรวงผึ้ง จํานวน ๑ ต้น ทรงทอดพระเนตรการสาธิตฝึกวิชาชีพ
ทรงเยี่ยมผู้ต้องขังหญิง พระราชทานของที่ระลึกแก่ผู้ต้องขังหญิง เสด็จสู่สถานพยาบาลแดนชาย
และพระราชทานทานสิ่งของ เครื่องใช้ แก่ผู้ต้องขังชายที่ป่วย พร้อมพระราชทานขวัญกําลังใจแก่ผู้ต้องขัง
เพื่อให้ดูแลสุขภาพและมีร่างกายที่สมบูรณ์แข็งแรง สร้างความปลื้มปิติอย่างหาที่สุดมิได้
ต่อจากนั้นเสด็จยังเวทีกิจกรรม พระราชทานของที่ระลึกแก่ตัวแทนผู้ต้องขังชายและหญิง
และทอดพระเนตรการแสดงของผู้ต้องขังและศิลปินในพื้นที่ ก่อนเสด็จประทับรถยนต์พระที่นั่ง
ออกจากเรือนจํากลางนครศรีธรรมราช ไปยังวัดพระมหาธาตุวรมหาวิหาร จังหวัดนครศรีธรรมราช ตามลําดับต่อไป
สําหรับเรือนจํากลางนครศรีธรรมราช ปัจจุบันมีผู้ต้องขังจํานวนทั้งสิ้น ๗,๑๒๙ คน แบ่งเป็นชาย ๖,๐๕๖ คน
หญิง ๑,๐๗๓ คน เป็นเรือนจําในลําดับที่ ๖ ที่ได้รองรับและสนับสนุนการดําเนินงาน ของโครงการกําลังใจฯ
โดยเมื่อวันที่ ๓๐ พฤษภาคม ๒๕๕๓ สมเด็จพระเจ้าลูกเธอ เจ้าฟ้ากรมหลวงราชสาริณีสิริพัชร
มหาวัชรราชธิดา ได้เสด็จมาทรงเปิดโครงการกําลังใจฯ ณ เรือนจํากลางนครศรีธรรมราช
และทรงเปิดกิจกรรม “สร้างกําลังใจ...สู่เมืองคอน” ซึ่งตลอดระยะเวลา ๙ ปีที่ผ่านมา
เรือนจํากลางนครศรีธรรมราช ได้ดําเนินงานเพื่อพัฒนาคุณภาพชีวิตผู้ต้องขังโดยมุ่งรักษาสมดุล
ระหว่างการควบคุมและการพัฒนา โดยคํานึงถึงการรักษาความมั่นคงปลอดภัยควบคู่กับการพัฒนาพฤตินิสัยการสร้างอาชีพ
เพื่อให้ผู้ที่กระทําผิดได้มีโอกาสกลับไปเริ่มต้นชีวิตใหม่ภายหลังพ้นโทษ
รัฐบาลไทย-ข่าวทำเนียบรัฐบาล-ปลัดกอบชัยฯ เยี่ยมและให้กำลังใจผู้ประกอบการในโครงการ Cloud Kitchen Food Truck ออกร้าน ณ ศูนย์การค้า เดอะ สตรีท รัชดา
วันพฤหัสบดีที่ 2 กรกฎาคม 2563
ปลัดกอบชัยฯ เยี่ยมและให้กําลังใจผู้ประกอบการในโครงการ Cloud Kitchen Food Truck ออกร้าน ณ ศูนย์การค้า เดอะ สตรีท รัชดา
ปลัดกอบชัยฯ เยี่ยมและให้กําลังใจผู้ประกอบการในโครงการ Cloud Kitchen Food Truck ออกร้าน ณ ศูนย์การค้า เดอะ สตรีท รัชดา
วันนี้ (2 กรกฎาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย นายสหวัฒน์ โสภา ผู้ช่วยปลัดกระทรวงอุตสาหกรรม เยี่ยมและให้กําลังใจผู้ประกอบการในโครงการ Cloud Kitchen Food Truck ซึ่งเป็นโครงการที่ช่วยเหลือผู้ประกอบการธุรกิจอาหารเคลื่อนที่ หรือ ฟู้ดทรัค ผ่านการขายในแพลตฟอร์มออนไลน์ เชื่อม 3 กลุ่มเป้าหมาย ได้แก่ ผู้ประกอบการฟู้ดทรัค ผ่านการพัฒนาทักษะการสร้างแบรนด์และการบริหารยอดสั่งซื้อ ดิจิทัลแพลทฟอร์ม หรือแอปพลิเคชันเดลิเวอรี่ โดยสร้างความร่วมมือในการปรับฟังก์ชันให้รองรับการบริการของธุรกิจอาหารเคลื่อนที่ และผู้รับจ้างขนส่งสินค้า/อาหาร (Rider) โดยเฉพาะคนว่างงานให้มีรายได้จากการส่งอาหาร โดยมีนายพงษ์ศักดิ์ นันตวรรณกุล กรรมการผู้จัดการศูนย์การค้า เดอะ สตรีท รัชดา นายชนินทร์ วัฒนพฤกษา ประธานฟู๊ดทรัคคลัสเตอร์ประเทศไทย นายวรกร วีราพัชร์ ประธานกรรมการบริหาร Antz by Happy Ventures ให้การต้อนรับ
สําหรับกิจกรรมที่ศูนย์การค้า เดอะ สตรีท รัชดา (The Street Ratchada) จัดขึ้นระหว่างวันที่ 2-8 กรกฎาคม 2563 มีร้านอาหาร อาทิ สเต็กฅน"กาง"แจ้ง ตํากะเตี๋ยว ไก่ดูดนิ้ว&ไข่หมึกทอด อินดี้ โรตีชา-ชัก สตูล และเครื่องดื่มจากร้าน ภูพานอินดี้ ให้เลือกซื้อมากมาย นอกจากนี้ภายในงานยังมีจุดให้บริการล้างมือ เพื่อป้องกันการแพร่ระบาดโควิด-19 อีกด้วย
รัฐบาลไทย-ข่าวทำเนียบรัฐบาล-รมว.พม. สั่งเข้มงวดรักษาความสะอาด ป้องกันไวรัสโควิด-19 ให้เด็ก เยาวชน และผู้สูงอายุในสถานสงเคราะห์ฯ [กระทรวงการพัฒนาสังคมและความมั่นคงของมนุษย์]
วันจันทร์ที่ 16 มีนาคม 2563
รมว.พม. สั่งเข้มงวดรักษาความสะอาด ป้องกันไวรัสโควิด-19 ให้เด็ก เยาวชน และผู้สูงอายุในสถานสงเคราะห์ฯ [กระทรวงการพัฒนาสังคมและความมั่นคงของมนุษย์]
รมว.พม. สั่งเข้มงวดรักษาความสะอาด ป้องกันไวรัสโควิด-19 ให้เด็ก เยาวชน และผู้สูงอายุในสถานสงเคราะห์ฯ
วันที่ 14 มี.ค. 63 เวลา 17.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) กล่าวภายหลังลงพื้นที่ตรวจราชการในภาคตะวันออกที่ได้รับผลกระทบรุนแรงจากการแพร่ระบาดของเชื้อไวรัสโควิด-19 เนื่องจากเป็นพื้นที่เศรษฐกิจด้านการท่องเที่ยวและบริการ ว่า ตนได้รับฟังรายงานผลการดําเนินงานและปัญหาอุปสรรคต่างๆ ของสถานคุ้มครองสวัสดิภาพเด็กระยอง จังหวัดระยอง และสถานสงเคราะห์เด็กชายบ้านบางละมุง จังหวัดชลบุรี และได้สั่งการในเรื่องการป้องกันเชื้อไวรัสโควิด-19 สําหรับเด็กและเยาวชน รวมทั้งผู้สูงอายุในสถานสงเคราะห์ต่างๆ โดยขอให้มีมาตรการคุมเข้มการดูแลรักษาความสะอาด ทั้งการล้างมือ การใช้เจลแอลกอฮอล์ การทําความสะอาดวัสดุอุปกรณ์ และอาคารสถานที่ การใส่หน้ากากอนามัย การตรวจวัดไข้ เป็นต้น สําหรับการปฏิบัติงานของเจ้าหน้าที่กระทรวง พม. ในช่วงวิกฤตที่มีการแพร่เชื้ออย่างรุนแรงของไวรัสโควิด-19 ตนได้เตรียมแผนให้เจ้าหน้าที่ผลัดเวรกันทํางานอยู่ที่บ้าน เพื่อให้งานดําเนินต่อไปได้อย่างต่อเนื่อง นอกจากนี้ ตนได้สั่งการให้สถานสงเคราะห์ที่มีผู้สูงอายุป่วยติดเตียง เร่งตรวจสอบยอดผ้าอ้อมสําเร็จรูปที่มีอยู่ ซึ่งใช้วันละ 3 ผืนต่อคนต่อวัน หากมีไม่เพียงพอ ขอให้ประชาสัมพันธ์รับบริจาคจากประชาชน
นายจุติ กล่าวต่ออีกว่า ตนได้เยี่ยมชมการทําหน้ากากผ้าอนามัยในสถานสงเคราะห์ฯ มีผู้รับบริการและประชาชนจิตอาสาทุกวัยในพื้นที่ โดยเฉพาะกลุ่มเด็กชายที่มาทําหน้ากากผ้าในวันนี้เป็นวันแรก และสามารถทําได้อย่างคล่องแคล่ว ซึ่งคาดว่าจะทําได้วันละประมาณ 400 ชิ้น โดยส่วนหนึ่งจะแบ่งไว้ให้ผู้รับบริการและเจ้าหน้าที่ในสถานสงเคราะห์ฯ แล้วส่วนที่เหลือจะนําแจกจ่ายประชาชนที่ต้องการต่อไป
นายจุติ กล่าวเพิ่มเติมว่า นอกจากนี้ ตนได้สั่งการให้พัฒนาศักยภาพเด็กและเยาวชนในสถานสงเคราะห์ฯ โดยมุ่งเน้นในด้านกีฬา การฝึกฝนทักษะ วันละ 4-5 ชม. ให้มีระเบียบวินัยในชีวิต และใช้ผู้ฝึกสอนที่มีความเชี่ยวชาญ ต่อยอดทักษะความสามารถเพื่อเป็นแชมป์ระดับโลกภายใน 10 ปี สร้างชื่อเสียงให้ประเทศ โดยแบ่งกลุ่มตามทักษะความถนัดของเด็กและเยาวชน รวมทั้งเสริมสร้างทักษะด้านภาษา คอมพิวเตอร์ และกิริยามารยาทความเป็นไทยควบคู่กันไป
รัฐบาลไทย-ข่าวทำเนียบรัฐบาล-ที่ปรึกษา รมว.พม. ลงพื้นที่ช่วยเด็กชาย 10 ขวบ หลังบ้านถูกเพลิงไหม้ ในชุมชนสุเหร่าคลอง 1 เขตคลองสามวา กทม.
วันศุกร์ที่ 29 พฤศจิกายน 2562
ที่ปรึกษา รมว.พม. ลงพื้นที่ช่วยเด็กชาย 10 ขวบ หลังบ้านถูกเพลิงไหม้ ในชุมชนสุเหร่าคลอง 1 เขตคลองสามวา กทม.
ที่ปรึกษา รมว.พม. ลงพื้นที่ช่วยเด็กชาย 10 ขวบ หลังบ้านถูกเพลิงไหม้ ในชุมชนสุเหร่าคลอง 1 เขตคลองสามวา กทม.
วันนี้ (28 พ.ย. 62) เวลา 14.00 น. นายยุพ นานา ที่ปรึกษารัฐมนตรีว่าการกระทรวงการพัฒนาสังคมและความมั่นคงของมนุษย์ ลงพื้นที่เยี่ยมและให้กําลังใจเด็กชายวัย 10 ขวบ ที่ครอบครัวได้รับผลกระทบจากเหตุเพลิงไหม้ที่พักคนงานภายในชุมชนสุเหร่าคลอง 1 เขตคลองสามวา กทม. เมื่อวันที่ 23 พฤศจิกายน ที่ผ่านมา พร้อมมอบอุปกรณ์การเรียนและชุดนักเรียน ณ โรงเรียนสุเหร่าคลองหนึ่ง (มานะราษฎร์บํารุง) เขตคลองสามวา กรุงเทพมหานคร
นายยุพ กล่าวว่า วันนี้ ตน พร้อมด้วยบ้านพักเด็กและครอบครัวกรุงเทพมหานคร สังกัดกรมกิจการเด็กและเยาวชน (ดย.) ได้ลงพื้นที่เยี่ยมและให้กําลังใจเด็กชายวัย 10 ขวบ เป็นนักเรียนชั้นประถมศึกษาปีที่ 4 โรงเรียนสุเหร่าคลองหนึ่ง (มานะราษฎร์บํารุง) โดยได้พูดคุยกับเด็กชายดังกล่าวและมารดา ทราบว่า ขณะเกิดเหตุเพลิงไหม้ เด็กชายได้พักอาศัยอยู่ในบ้านของผู้เป็นตา ซึ่งประสบเหตุเพลิงไหม้ทั้งหลัง และขณะนี้ ได้มาพักอาศัยอยู่กับผู้เป็นแม่และยายที่มีบ้านอยู่ไม่ห่างกัน โดยผู้เป็นแม่ประกอบอาชีพรับจ้างทั่วไป มีรายได้ไม่แน่นอน ด้านผู้เป็นยายมีโรคประจําตัวหลายโรค ทั้งนี้ ตนได้ให้กําลังใจเด็กชายและครอบครัวดังกล่าว และการช่วยเหลือในเบื้องต้นตามภารกิจของกระทรวง พม. ได้แก่ มอบอุปกรณ์การเรียนที่จําเป็น พร้อมชุดนักเรียน และนําเรื่องเข้าพิจารณาขอรับเงินสงเคราะห์เด็กในครอบครัวต่อไป ทั้งนี้ ครอบครัวของเด็กชายได้ลงทะเบียนผู้ประสบภัยที่สํานักงานเขตคลองสามวา กทม. เรียบร้อยแล้ว
นายยุพ กล่าวต่อไปว่า สําหรับการช่วยเหลือในระยะต่อไป กระทรวง พม. ได้มอบหมายบ้านพักเด็กและครอบครัวกรุงเทพมหานคร และหน่วยงาน สังกัด พม. ที่เกี่ยวข้อง ติดตามให้ความช่วยเหลือเด็กและครอบครัวอย่างใกล้ชิดและต่อเนื่อง พร้อมทั้งประสานหน่วยงานอื่นที่เกี่ยวข้องเพื่อให้ความช่วยเหลือในด้านต่างๆ ต่อไป ทั้งนี้ หากประชาชนประสบปัญหาทางสังคม หรือพบเห็นผู้ที่ต้องการความช่วยเหลือ สามารถ โทร 1300 สายด่วน พม. บริการฟรี 24 ชั่วโมง ซึ่งกระทรวง พม. พร้อมให้คําปรึกษาและความช่วยเหลืออย่างเต็มที่
รัฐบาลไทย-ข่าวทำเนียบรัฐบาล-รองนายกรัฐมนตรี และรัฐมนตรีว่าการกระทรวงยุติธรรม ให้การต้อนรับเอกอัครราชทูตเดนมาร์กประจำประเทศไทย
วันพฤหัสบดีที่ 8 กุมภาพันธ์ 2561
รองนายกรัฐมนตรี และรัฐมนตรีว่าการกระทรวงยุติธรรม ให้การต้อนรับเอกอัครราชทูตเดนมาร์กประจําประเทศไทย
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม ให้การต้อนรับ นายอูฟเฟ่ โวฟเฮคเชล เอกอัครราชทูตเดนมาร์กประจําประเทศไทย พร้อมคณะ
ในวันพุธที่ ๗ กุมภาพันธ์ ๒๕๖๑ เวลา ๑๕.๑๕ น.
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
ให้การต้อนรับ นายอูฟเฟ่ โวฟเฮคเชล เอกอัครราชทูตเดนมาร์กประจําประเทศไทย พร้อมคณะ
ในโอกาสเข้าเยี่ยมคารวะรัฐมนตรีว่าการกระทรวงยุติธรรม พร้อมทั้งหารือข้อราชการทั่วไปร่วมกัน
โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม และผู้ที่เกี่ยวข้อง เข้าร่วม
ณ ห้องประชุมสํานักงานรัฐมนตรี ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-เพิ่มการเข้าถึงการวัดความดันโลหิต ประเมินความเสี่ยงด้วยตนเอง
วันพุธที่ 6 พฤศจิกายน 2562
เพิ่มการเข้าถึงการวัดความดันโลหิต ประเมินความเสี่ยงด้วยตนเอง
วันเสาร์ที่ 2 พฤศจิกายน 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
กระทรวงสาธารณสุข กรมการปกครอง กรมส่งเสริมการปกครองท้องถิ่น และกรุงเทพมหานครร่วมมือนําร่องตั้งเครื่องวัดความดันโลหิตแบบอัตโนมัติ ณ ที่ว่าการอําเภอ/ที่ว่าการเขต ศูนย์บริการภาครัฐแบบเบ็ดเสร็จ เริ่มในช่วงแรก 4 จังหวัด คือ กรุงเทพมหานคร ปทุมธานี นนทบุรีและสมุทรปราการ เพื่อให้ประชาชนเข้าถึงการวัดความดันโลหิตในที่สาธารณะได้สะดวกมากขึ้น สามารถทราบค่าความดันโลหิตของตนเองที่จะนําไปสู่การป้องกันควบคุมโรคและลดพฤติกรรมเสี่ยงต่าง ๆ โดยจะเพิ่มการติดตั้งเครื่องวัดความดันโลหิตในโรงพยาบาล สถานที่ราชการ สถานที่ทํางานทั่วประเทศ และจัดหลักสูตรฝึกอบรม อาสาสมัครประจําหมู่บ้าน เป็นหมอประจําบ้าน เพื่อดูแลสร้างเสริมสุขภาพประชาชนอีกด้วย
​ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีเน้นพัฒนาศักยภาพกลุ่มจังหวัดให้ตรงกับความต้องการของประชาชนในพื้นที่
วันอังคารที่ 12 พฤศจิกายน 2562
นายกรัฐมนตรีเน้นพัฒนาศักยภาพกลุ่มจังหวัดให้ตรงกับความต้องการของประชาชนในพื้นที่
นายกรัฐมนตรีเน้นพัฒนาศักยภาพกลุ่มจังหวัดให้ตรงกับความต้องการของประชาชนในพื้นที่
วันนี้ (12 พฤศจิกายน 2562) เวลา 13.00 น. ณ มหาวิทยาลัยราชภัฏกาญจนบุรี จังหวัดกาญจนบุรี ภายหลังการประชุมคณะรัฐมนตรี พลเอก ประยุทธ์ จันทร์โอชานายกรัฐมนตรีและรัฐมนตรีว่าการกระทรวงกลาโหมเปิดเผยหลังการประชุมคณะรัฐมนตรีว่า สิ่งที่ต้องให้ความสําคัญ คือ การพัฒนาศักยภาพของกลุ่มจังหวัดภาคกลางตอนล่าง 3 จังหวัด โดยให้รวบรวมปัญหาที่เกิดขึ้นและดําเนินการแก้ไขไม่ให้เกิดความซ้ําซ้อน นายกรัฐมนตรียังย้ําการผลิตสินค้าต้องตรงกับความต้องการ และการขายออนไลน์ วิธีการจัดส่ง โดยใช้เทคโนโลยีดิจิทัลให้เป็นประโยชน์ เน้นให้มีการขึ้นทะเบียนสินค้าโอท้อป ประชาสัมพันธ์ให้ประชาชนร่วมมือกันใช้สินค้าเหล่านี้เพราะเป็นของดีแต่ละพื้นที่ สําหรับการประกันราคามันสําปะหลังนั้น นายกรัฐมนตรีแนะให้มีการควบคุมราคาการผลิต เพราะมีการแข่งขันสูง ความต้องการของต่างประเทศน้อยลงเพราะสามารถปลูกกันเองภายในประเทศ ดังนั้น จึงต้องผลิตให้ตรงตามความต้องการของผู้บริโภค ราคาไม่สูงเกินไป พร้อมขอให้ทุกคนรอฟังมาตรการต่างๆที่จะออกไป
นายกรัฐมนตรียังขอบคุณประชาชนที่เข้าใจและมีส่วนร่วม ให้ความร่วมมือกับรัฐบาล สิ่งสําคัญคือรัฐบาลส่งเสริมการท่องเที่ยว สินค้าส่งออก พัฒนาให้เป็นสินค้าที่มีคุณภาพ จดทะเบียนลิขสิทธิ์ พร้อมๆไปกับเร่งแก้ปัญหาการบุกรุกที่ดินของหลวง จะต้องไม่เกิดขึ้นในอนาคต ต้องแก้ไขดูแลอย่างรวดเร็ว รวมทั้งเร่งดําเนินการพื้นที่ที่ทับซ้อนกับที่ทํากินของประชาชน
.................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สช.เปิดให้โรงเรียนเอกชนยื่นกู้ยืมเงินสู้ COVID 19 ตั้งแต่ 1 มิ.ย.นี้ [กระทรวงศึกษาธิการ]
วันจันทร์ที่ 1 มิถุนายน 2563
สช.เปิดให้โรงเรียนเอกชนยื่นกู้ยืมเงินสู้ COVID 19 ตั้งแต่ 1 มิ.ย.นี้ [กระทรวงศึกษาธิการ]
สช.เปิดให้โรงเรียนเอกชนยื่นกู้ยืมเงินสู้ COVID 19 ตั้งแต่ 1 มิ.ย.นี้
(29 พ.ค.2563) ดร.อรรถพล ตรึกตรอง เลขาธิการคณะกรรมการส่งเสริมการศึกษาเอกชน (เลขาธิการ กช.) กล่าวถึงการดําเนินการให้การช่วยเหลือโรงเรียนเอกชน ว่า สช. ได้ดําเนินการเพิ่มประกาศการดําเนินงานของกองทุนส่งเสริมโรงเรียนในระบบเพื่อพัฒนาคุณภาพการเรียนการสอนในส่วนของการบริหารกิจการโรงเรียน เพื่อช่วยเหลือโรงเรียนเอกชนในระบบที่ได้รับผลกระทบจากสถานการณ์การแพร่ระบาดของโควิด-19 และสาธารณภัย โดยให้สามารถกู้ยืมเงินและยืมเงินจากกองทุนส่งเสริมโรงเรียนในระบบของ สช. ได้ โดยได้รับความเห็นชอบจากคณะกรรมการส่งเสริมการศึกษาเอกชน ซึ่งขณะนี้ได้นําเสนอเรื่องดังกล่าวต่อรัฐมนตรีว่าการกระทรวงศึกษาธิการ เพื่อพิจารณาและลงนามในประกาศฯ ในฐานะประธาน กช. ดร.อรรถพล กล่าวเพิ่มเติมว่า โรงเรียนเอกชนในระบบที่มีสิทธิกู้ยืมเงินและยืมเงินได้ สามารถยื่นแบบคําขอกู้ยืมเงินและคําขอยืมเงินจากกองทุนส่งเสริมโรงเรียนในระบบเพื่อพัฒนาคุณภาพการเรียนการสอนในส่วนของการบริหารกิจการโรงเรียนได้ตั้งแต่วันที่ 1 – 10 มิถุนายน 2563ซึ่งการกู้ยืมเงินจากกองทุนส่งเสริมโรงเรียนในระบบ และการยืมเงินจากกองทุนส่งเสริมโรงเรียนในระบบสําหรับโรงเรียนเอกชนสอนศาสนาอิสลามภาคใต้ สามารถให้กู้ยืมเงิน และยืมเงินได้รายละไม่เกิน 500,000 บาท โดยไม่ต้องใช้หลักทรัพย์ค้ําประกัน แต่ให้ใช้คนค้ําประกัน 2 คน ผ่อนชําระเงินกู้ยืมหรือเงินยืมให้ชําระให้เสร็จสิ้นภายใน 1 ปี โดยชําระเป็นรายเดือน สําหรับการชําระหนี้เงินกู้ยืมหรือเงินยืม ให้หัก ณ ที่จ่ายจากวงเงินอุดหนุนรายบุคคลที่ได้รับ กรณีไม่สามารถหัก ณ ที่จ่ายจากวงเงินอุดหนุนรายบุคคลได้ด้วยเหตุใด ๆ ก็ตาม ให้ผู้กู้ยืมเงินหรือผู้ยืมเงินชําระโดยโอนเงินเข้าบัญชีกองทุนส่งเสริมโรงเรียนในระบบ โดยการกู้ยืมเงินให้คิดดอกเบี้ยร้อยละ 4 และการยืมเงิน ให้ปลอดดอกเบี้ย โรงเรียนที่สนใจ สามารถดูรายละเอียดเพิ่มเติม และดาวน์โหลดข้อมูลต่าง ๆ ได้ที่https://opec.go.th/index.php/2020/05/29/25630529 สายด่วน สช. 1693 และกลุ่มงานกองทุนและสวัสดิการ สช. โทรศัพท์ 0 2282 8901
รัฐบาลไทย-ข่าวทำเนียบรัฐบาล-นายกรัฐมนตรี เปิดงาน“ “Digital Thailand Big Bang 2019 : ASEAN Connectivity” มหกรรมแสดงเทคโนโลยีดิจิทัลระดับนานาชาติสุดยิ่งใหญ่
วันอังคารที่ 29 ตุลาคม 2562
นายกรัฐมนตรี เปิดงาน“ “Digital Thailand Big Bang 2019 : ASEAN Connectivity” มหกรรมแสดงเทคโนโลยีดิจิทัลระดับนานาชาติสุดยิ่งใหญ่
นายกรัฐมนตรี เปิดงาน“ “Digital Thailand Big Bang 2019 : ASEAN Connectivity” มหกรรมแสดงเทคโนโลยีดิจิทัลระดับนานาชาติสุดยิ่งใหญ่
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม กล่าวรายงานในงาน “Digital Thailand Big Bang 2019 : ASEAN Connectivity” มหกรรมแสดงเทคโนโลยีดิจิทัลระดับนานาชาติสุดยิ่งใหญ่ จัดโดย สํานักงานส่งเสริมเศรษฐกิจดิจทัล (DEPA) หน่วยงานในสังกัดกระทรวงฯ เมื่อวันที่ 28 ตุลาคม 2562 ณ ศูนย์นิทรรศการและการประชุมไบเทค บางนา กรุงเทพฯ โดยมี พลเอก ประยุทธ์ จันทร์โอชา นายกรัฐมนตรี เป็นประธานในพิธีเปิดงาน และแสดงปาฐกถาพิเศษในหัวข้อ “บทบาทของประเทศไทยในเวที ASEAN Connectivity” ก่อนมอบรางวัล Prime Minister’s Award และร่วมเป็นสักขีพยานในพิธีลงนามบันทึกข้อตกลงความร่วมมือระดับนานาชาติด้านดิจิทัลเพื่อเศรษฐกิจและสังคม สําหรับงานดังกล่าว จัดขึ้นภายใต้แนวคิด “ASEAN Connectivity” โดยมีวัตถุประสงค์ที่จะสร้างสภาพแวดล้อมที่เอื้อต่อการพัฒนาเศรษฐกิจดิจิทัลร่วมกับกลุ่มประเทศสมาชิกอาเซียน อาทิ การเพิ่มประสิทธิภาพอินเทอร์เน็ตความเร็วสูง การสร้างแรงงานดิจิทัลที่มีทักษะผ่านระบบการเรียนรู้ตลอดชีวิต การพัฒนาระบบการชําระเงินแบบดิจิทัล การเพิ่มประสิทธิภาพระบบโลจิสติกส์ให้เอื้อต่อการเติบโตของธุรกิจอีคอมเมิร์ซ การรวมตัวกันเพื่ออํานวยความสะดวกในการดําเนินธุรกรรมระหว่างประเทศสมาชิกให้มีมาตรฐานและกฎระเบียบข้อบังคับที่มีประสิทธิภาพ ทั้งในด้านความมั่นคงปลอดภัยไซเบอร์ ธุรกรรมอิเล็กทรอนิกส์ ข้อมูลส่วนบุคคล รวมถึงกระแสข้อมูลระหว่างประเทศ โดย รมว.กระทรวงดิจิทัลฯ กล่าวว่า การจัดงานในครั้งนี้ เป็นเหมือนสะพานเชื่อมให้ประชาชนเข้าถึงและสัมผัสประสบการณ์ด้านเทคโนโลยีดิจิทัลได้ง่ายยิ่งขึ้น เพื่อให้เกิดการต่อยอดการนําเทคโนโลยีดิจิทัลไปประยุกต์ใช้ได้อย่างเหมาะสม นําไปสู่การพัฒนาเศรษฐกิจและสังคมของประเทศให้ยั่งยืน ควบคู่กับการแสดงให้ต่างประเทศได้เห็นถึงความพร้อมของประเทศไทยที่จะก้าวสู่ยุคดิจิทัลอย่างเต็มรูปแบบ มีความเชื่อมั่น และนําไปสู่การลงทุนในประเทศในที่สุด
********************
รัฐบาลไทย-ข่าวทำเนียบรัฐบาล-รัฐบาลยังคงเดินหน้า จัดสรรที่ดินให้ชุมชนยากไร้
วันศุกร์ที่ 30 พฤศจิกายน 2561
รัฐบาลยังคงเดินหน้า จัดสรรที่ดินให้ชุมชนยากไร้
เพื่อให้กลุ่มคนนี้สามารถเข้าทําประโยชน์ในที่ดินในลักษณะแปลงรวมโดยไม่มีกรรมสิทธิ์ป้องกันการซื้อขายเปลี่ยนมือ
ศุกร์ที่ 30 พ.ย.61
รัฐบาลยังคงเดินหน้า จัดสรรที่ดินให้ชุมชนยากไร้
ต่อจากนี้ไป ขอเชิญรับฟังไทยคู่ฟ้า ครับ
รัฐบาลจัดสรรที่ดินทํากินให้แก่ผู้มีรายได้น้อยและผู้ด้อยโอกาสอย่างต่อเนื่อง เพื่อให้กลุ่มคนนี้สามารถเข้าทําประโยชน์ในที่ดินในลักษณะแปลงรวมโดยไม่มีกรรมสิทธิ์ป้องกันการซื้อขายเปลี่ยนมือ ทั้งพื้นที่ป่าสงวนแห่งชาติ ป่าชายเลน เขตปฏิรูปที่ดิน ที่สาธารณประโยชน์ ที่ราชพัสดุ และที่ดินในนิคมสร้างตนเอง ปัจจุบันออกหนังสืออนุญาตให้เข้าทําประโยชน์แล้วกว่า 400,000 ไร่ ครอบคลุมประชาชน 45,000 ราย จากเป้าหมายการจัดสรร 1 ล้านไร่ พร้อมทั้งส่งเสริมการพัฒนาอาชีพในรูปแบบสหกรณ์ เปิดโอกาสให้เข้าถึงแหล่งเงินทุน และสอนทําบัญชีครัวเรือน ทั้งนี้ รัฐบาลมุ่งหวังลดความเหลื่อมล้ําในสังคม โดยผู้มีรายได้น้อยสามารถดํารงชีวิตอยู่ได้อย่างเหมาะสมและยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงยุติธรรม มุ่งพัฒนาและส่งเสริมอาชีพผู้กระทำผิดเพื่อคืนคนดีสู่สังคมอย่างยั่งยืน
วันอังคารที่ 20 พฤศจิกายน 2561
กระทรวงยุติธรรม มุ่งพัฒนาและส่งเสริมอาชีพผู้กระทําผิดเพื่อคืนคนดีสู่สังคมอย่างยั่งยืน
นายพงศธร สัจจชลพันธ์ ผู้ช่วยรัฐมนตรีประจํากระทรวงยุติธรรม เป็นประธานในการประชุมคณะทํางานพัฒนาและส่งเสริมอาชีพผู้กระทําผิดอย่างยั่งยืน ครั้งที่ ๔/๒๕๖๑
ในวันอังคารที่ ๒๐ พฤศจิกายน ๒๕๖๑ เวลา ๑๓.๓๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายพงศธร สัจจชลพันธ์ ผู้ช่วยรัฐมนตรีประจํากระทรวงยุติธรรม
เป็นประธานในการประชุมคณะทํางานพัฒนา
และส่งเสริมอาชีพผู้กระทําผิดอย่างยั่งยืน ครั้งที่ ๔/๒๕๖๑
โดยมีผู้บริหารหน่วยงานในสังกัดกระทรวงยุติธรรม
และผู้แทนจากหน่วยงานภาคเอกชน รวมถึงเจ้าหน้าที่ผู้เกี่ยวข้อง เข้าร่วมฯ
โดยที่ประชุมฯ ได้รับทราบผลการดําเนินงานในรอบ ๓ เดือน เกี่ยวกับการขับเคลื่อน
การพัฒนาและส่งเสริมอาชีพอย่างยั่งยืนของหน่วยงานในกลุ่มภารกิจงานด้านพัฒนาพฤตินิสัย
ได้แก่ กรมราชทัณฑ์ กรมคุมประพฤติ และกรมพินิจและคุ้มครองเด็กและเยาวชน
พร้อมทั้งรับฟังข้อเสนอแนะเพิ่มเติมจากภาคเอกชน เพื่อบูรณาการความร่วมมือ
ระหว่างภาครัฐ ภาคเอกชน และภาคประชาสังคมอย่างยั่งยืน
อาทิ การเสนอแนะให้จัดทําแบบสํารวจข้อมูลในเชิงลึกเพิ่มเติมจากที่ทําอยู่เดิม
เกี่ยวกับความพึงพอใจของภาคเอกชนที่มีส่วนร่วมช่วยเหลือพัฒนาและสร้างอาชีพ
แก่กลุ่มผู้ต้องขัง ผู้ถูกคุมประพฤติ เด็กและเยาวชนที่กระทําผิด
สําหรับใช้เป็นฐานข้อมูลในการดําเนินการส่งเสริมภาพลักษณ์และประชาสัมพันธ์
เพื่อสร้างการรับรู้ สร้างทัศนคติที่ดี และสร้างความเชื่อมั่นแก่ภาคเอกชนรายอื่นๆ
นอกจากนี้ที่ประชุมฯ ได้ร่วมกันพิจารณากิจกรรมต่างๆ
ที่จะเป็นประโยชน์ต่อการการพัฒนาและส่งเสริมอาชีพอย่างยั่งยืน ได้แก่
การรับบริจาคเงินผ่านระบบอิเล็กทรอนิกส์ (e-Donation) ร่วมกับธนาคารกรุงไทย
เพื่อเป็นกองทุนในการช่วยเหลือและสงเคราะห์ผู้กระทําผิด
การจัดทําหลักสูตรเพื่อฝึกวิชาชีพต่างๆ เพิ่มเติม อาทิ หลักสูตรการฝึกวิชาชีพการนวดดัดจัดสรีระ
หลักสูตรการฝึกวิชาชีพด้านเบเกอรี่และการเพ้นท์แก้ว เป็นต้น
ทั้งนี้ ที่ประชุมฯ มีมติให้ดําเนินกิจกรรมต่างๆ ควบคู่กับการประชาสัมพันธ์
สร้างความรับรู้และสร้างความเข้าใจที่ถูกต้องให้โอกาสแก่ผู้กระทําผิด
ให้สามารถดํารงชีวิตในสังคมได้อย่างเป็นปกติสุขและไม่หวนกลับไปกระทําผิดซ้ําอีก
รัฐบาลไทย-ข่าวทำเนียบรัฐบาล-รมว.มท. นำคณะผู้บริหาร และคณะข้าราชการ วางพวงมาลาถวายสักการะพระอนุสาวรีย์สมเด็จฯ กรมพระยาดำรงราชานุภาพ องค์ปฐมเสนาบดีกระทรวงมหาดไทย เนื่องในวันดำรงราชานุภาพ
วันศุกร์ที่ 1 ธันวาคม 2560
รมว.มท. นําคณะผู้บริหาร และคณะข้าราชการ วางพวงมาลาถวายสักการะพระอนุสาวรีย์สมเด็จฯ กรมพระยาดํารงราชานุภาพ องค์ปฐมเสนาบดีกระทรวงมหาดไทย เนื่องในวันดํารงราชานุภาพ
รมว.มท. นําคณะผู้บริหาร และคณะข้าราชการ วางพวงมาลาถวายสักการะพระอนุสาวรีย์สมเด็จฯ กรมพระยาดํารงราชานุภาพ องค์ปฐมเสนาบดีกระทรวงมหาดไทย เนื่องในวันดํารงราชานุภาพ
วันที่ (1 ธ.ค. 60) เวลา 06.45 น. ณ บริเวณพิธีหน้าศาลาว่าการกระทรวงมหาดไทย พลเอกอนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานในพิธีวางพวงมาลาถวายสักการะพระอนุสาวรีย์สมเด็จฯ กรมพระยาดํารงราชานุภาพ เนื่องในวันดํารงราชานุภาพ โดยมี นายสุธี มากบุญ รัฐมนตรีช่วยว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย ผู้บริหารระดับสูงของกระทรวงมหาดไทย​ผู้ว่าการรัฐวิสาหกิจในสังกัดกระทรวงมหาดไทย และผู้แทนหน่วยงานราชการอื่นๆ เข้าร่วมวางพวงมาลา
ในการนี้ รัฐมนตรีว่าการกระทรวงมหาดไทย ได้กล่าวสดุดี สมเด็จพระเจ้าบรมวงศ์เธอ กรมพระยาดํารงราชานุภาพ องค์ปฐมเสนาบดีกระทรวงมหาดไทย ด้วยสํานึกในพระกรณาธิคุณของพระองค์ ที่ทรงวางรากฐานอันมั่นคงให้แก่กระทรวงมหาดไทย และทํานุบํารุงแผ่นดินให้เกิดประโยชน์สุขแก่ประเทศชาติ ทรงเป็นกําลังสําคัญยิ่งในการปฏิรูป การจัดระเบียบบริหารราชการแผ่นดินทั้งในส่วนกลาง และส่วนภูมิภาค ทรงวางรากฐานการปกครองแบบเทศาภิบาล และสุขาภิบาล อันเป็นรากเหง้าของการปกครองในระบอบประชาธิปไตย ทรงตราพระราชบัญญัติลักษณะการปกครองท้องที่ งานตํารวจภูบาลและภูธร และทรงกําหนดความหมายของงานมหาดไทยให้ชัดเจนว่า “บําบัดทุกข์ บํารุงสุข” ซึ่งพระบาทสมเด็จพระจุลจอมเกล้าเจ้าอยู่หัว ทรงมีพระราชดํารัสว่า “กรมดํารงฯ มอบดวงใจให้กระทรวงมหาดไทย และกระทรวงมหาดไทย คือ ผู้ดูแลประเทศชาติ ชาวไทย ให้มีความร่มเย็นเป็นสุข”.
ครั้งที่ 186 /2560
กองสารนิเทศ สํานักงานปลัดกระทรวงมหาดไทย
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ เป็นประธานการประชุมสัมมนา หัวข้อ “พระราชบัญญัติการพัฒนาดิจิทัลเพื่อเศรษฐกิจและสังคม พ.ศ.2560”
วันอังคารที่ 28 กุมภาพันธ์ 2560
รมว.กระทรวงดิจิทัลฯ เป็นประธานการประชุมสัมมนา หัวข้อ “พระราชบัญญัติการพัฒนาดิจิทัลเพื่อเศรษฐกิจและสังคม พ.ศ.2560”
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานเปิดการประชุมสัมมนา หัวข้อ “พระราชบัญญัติการพัฒนาดิจิทัลเพื่อเศรษฐกิจและสังคม พ.ศ.2560 แนวทางการดําเนินงานตามพระราชบัญญัติฯ และแผนพัฒนาดิจิทัลเพื่อเศรษฐกิจและสังคม” โดยสํานักงานส่งเสริมเศรษฐกิจดิจิทัล หน่วยงานในสังกัดกระทรวงฯ จัดงานดังกล่าวขึ้นเพื่อร่วมกําหนดภารกิจและทิศทางการดําเนินงานของกระทรวงดิจิทัลฯ ตามพระราชบัญญัติการพัฒนาดิจิทัลเพื่อเศรษฐกิจและสังคม พร้อมระดมความคิดเห็นเกี่ยวกับการจัดทําแผนปฏิบัติการพัฒนาดิจิทัลเพื่อเศรษฐกิจและสังคม รวมถึงสร้างความเข้าใจและรับรู้ทิศทางการขับเคลื่อนดิจิทัลเพื่อเศรษฐกิจและสังคมของกระทรวงดิจิทัลเพื่อเศรษฐกิจและสังคม โดยมีผู้บริหารหน่วยงานในสังกัดเข้าร่วมประชุมรับฟังข้อเสนอภาพรวมของคณะทํางาน พ.ร.บ.การพัฒนาดิจิทัลเพื่อเศรษฐกิจและสังคม พ.ศ. 2560 ด้วย ทั้งนี้ การสัมมนาดังกล่าวจัดขึ้นระหว่างวันที่ 25 - 26 กุมภาพันธ์ 2560 ณ กรีนเนอรี่ รีสอร์ท เขาใหญ่ จังหวัดนครราชสีมา
***********************
รัฐบาลไทย-ข่าวทำเนียบรัฐบาล-รมว.ดิจิทัลฯ ปาฐกถาพิเศษหัวข้อ “ทิศทางการขับเคลื่อนประเทศไทยสู่สังคมดิจิทัลสมบูรณ์แบบ”
วันศุกร์ที่ 16 มีนาคม 2561
รมว.ดิจิทัลฯ ปาฐกถาพิเศษหัวข้อ “ทิศทางการขับเคลื่อนประเทศไทยสู่สังคมดิจิทัลสมบูรณ์แบบ”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวปาฐกถาพิเศษหัวข้อ “ทิศทางการขับเคลื่อนประเทศไทยสู่สังคมดิจิทัลสมบูรณ์แบบ” ในงาน “Thailand’s Digital Transformation Forum : How Telecom Infrastructures will Enhance Thailand’s Digital Transformation” ซึ่งตลาดหลักทรัพย์แห่งประเทศไทยจัดขึ้น ด้วยเล็งเห็นถึงความสําคัญในการส่งเสริมให้เกิดความเข้าใจอันดีในวงกว้าง ถึงทิศทางการพัฒนาโครงสร้างพื้นฐานด้านโทรคมนาคม เพื่อขับเคลื่อนประเทศไทยสู่สังคมดิจิทัลอย่างสมบูรณ์แบบ โดยกระทรวงดิจิทัลฯ เป็นหน่วยงานหลักในการขับเคลื่อนประเทศสู่ยุคดิจิทัลอย่างเป็นรูปธรรมทั้งด้านเศรษฐกิจและสังคม ซึ่งได้ดําเนินการใน 5 เรื่องสําคัญ ได้แก่ 1) การดําเนินการด้านโครงสร้างพื้นฐาน อาทิ การขยายโครงข่ายอินเทอร์เน็ตให้ครอบคลุมทุกหมู่บ้านทั่วประเทศในโครงการ “เน็ตประชารัฐ” เป็นต้น 2) การพัฒนาคนให้เข้าถึงและรู้เท่าทันการใช้ประโยชน์จากเทคโนโลยีดิจิทัล 3) การพัฒนาการใช้ประโยชน์ผ่านโครงการสําคัญต่างๆ เช่น สมาร์ทซิตี้ ดิจิทัล พาร์ค และการก่อตั้งสถาบัน IoT 4) ด้านความปลอดภัยทางไซเบอร์ และ 5) การเดินหน้าสู่การเป็นรัฐบาลดิจิทัล เมื่อวันที่ 15 มีนาคม 2561 ณ ตลาดหลักทรัพย์แห่งประเทศไทย ถนนรัชดาภิเษก เขตดินแดง กรุงเทพฯ
**********************